Krakovan hintataso on Suomea huomattavasti alhaisempi, korkeimmillaan hinnat ovat vanhankaupungin liikkeissä. Suosituimpia tuliaisostoksia ovat käsintehdyt käsityöt ja vanhanaikaiset lelut, paikalliset elintarvikkeet kuten suklaat sekä vodka.
Krakovan suurin ostoskeskus Galeria Krakowska sijaitsee vanhassa kaupungissa kaupungin keskeisimmän torin ja päärautatieaseman vieressä. Galeria Kazimierz sijaitsee juutalaisessa kaupunginosassa ja sen sanotaan olevan kauniimpia ostoskeskuksia koko maassa. Vanhankaupungin aukion keskellä sijaitsee renessanssin ajoilta oleva kauppahalli Sukiennice. Tämä katettu halli on loistava paikka ostaa matkamuistoja vaikka hinnat ovatkin siellä hieman korkeampia kuin muualla.
Vanhankaupungin Florianska-kävelykatu ja Kazimierzin suuntaan vievä Krakowska ovat suosittuja ostoskatuja vaate- ja kenkämyymälöineen. Kazimierzin kaupunginosan pikkuliikkeistä voi tehdä vintagelöytöjä.
Kaupat ovat normaalisti avoinna viikon jokaisena päivänä. Huomioitavaa on, että Puolassa on erilaisia juhlapyhiä jonkin verran Suomea enemmän ja nämä saattavat sulkea tai lyhentää kauppojen aukioloaikoja.